# Et bilde som inneholder Font, tekst, logo, symbol Automatisk generert beskrivelse

# Et bilde som inneholder himmel, utendørs, transport Automatisk generert beskrivelse

**Doaibmaplána 2024**

# 1. Álggahus

Davvi álbmogiid guovddáš OS (DÁG) lea aktiivvalaš sámi kulturviessu ja álgoálbmotguovddáš mas Sápmi ja davviguovllut leat bargosuorgin. Guovddáš ásahuvvui 2009:s, ja dat galgá gaskkustit sámi ja davviálbmogiid kultuvrraid regiovnnalaččat, našuvnnalaččat ja riikkaidgaskasaččat. DÁG eaiggáduššá ja jođiha Davvi álbmogiid Dávvirvuorkká.

Fitnodagas lea áigumuš doaibmat oasálažžan nationála davviguovlostrategiijas, mas lea erenoamáš ovddasvástádus gaskkustit máhtu davviguovlluid álgoálbmogiid birra.

Jagi 2024 áigut mii joatkit guovddáža doaimma gaskkustanoasi ovddidemiin, ovddidit guovddáža kulturlávddi doaimmaid, buoridit magasiidnaoktavuođaid, nannet mearrasámi gievkkana gaskkustanoasi, ja joatkit barggu ovddidit guovddáža dáidda- ja kulturolggosbuktima arenan. Guovddážis lea báikkálaš čatnaseapmi mearrasámi kultuvrii ja dan vuođul dat galgá gaskkustit dáidaga ja kultuvrra davviguovllu máilmmis.

Fitnodaga eaiggádat leat Sámediggi, Romssa fylkkasuohkan, Gáivuona suohkan, Riddu Riđđu Searvi ja oamasteaddjit ovddeš Ája Sámi guovddážis.

# 2. Oainnáhus

Davvi Álbmogiid Guovddáš galgá leat dehálaš ja áššáiguoskevaš diehtogáldu mearrasámiide, mearrasámiid birra ja mearrasámi servodaga birra.

# 3. Fitnodatjurdda ja ulbmil

«Searvvi ulbmil lea ovddidit, gáhttet ja ovddidit sámi, álgoálbmot ja dávviálbmogiid kultuvrraid main lea vuolggasadji mearrasámis.”

Fitnodat galgá doaibmat resursaguovddážin aktevrraide geat barget fitnodaga ulbmiliid ovddas báikkalaččat, regionálalaččat, našuvnnalaččat ja riikaidgaskasaččat. Guovddáš galgá dahkat davviálbmogiid kultuvrraid eambbo oidnosii, ja váikkuhit dasa ahte máhttu ja dihtomielalašvuohta álgoálbmogiid birra buorrána.

# 4. Ulbmiljoavkkut

Fitnodagas galgá leat viiddis doaibmasuorgi ja dat galgá bargat ollu iešguđetlágan ulbmiljoavkkuiguin. Guovddáš galgá leat deaivvadanbáikin kulturdoaimmaheddjiide, dutkiide, ohppiide/studeanttaide, báikkálaš olbmuide ja ovttaskas olbmuide geat háliidit máhtolašvuođa ja vásihusaid sámi ja davviguovlluid dáidaga, kultuvrra ja eallindiliid birra.

**Deaŧalaš ulbmiljoavkkut leat**

* olbmot geat háliidit máhtu davviguovllu álgoálbmogiid birra, báikkálaččat, guovlluguovdasaččat ja riikkagottálaččat
* davviguovllu álbmotjoavkkut
* oahpahusásahusat vuođđoskuvlla rájes gitta universitehta rádjai
* sámi ásahusat ja organisašuvnnat
* guovlluguovdasaš ja riikkagottálaš kulturgaskkustanaktevrrat
* eaŋkilolbmot ja oppalašoaivil
* eará ovttasbargooasálaččat

# 5. Doaibmaplána váldosuorggit

Doaibma lea defineren golbma váldosuorggi oktan váldoulbmiliiguin ja doaibmabijuiguin dán áigodahkii. Váldooasit leat:

* Geavahit ja oainnusmahttit sámegiela ja mearrasámi terminologiija buot osiin guovddáža doaimmas.
* Váikkuhit kultuvrra ja máhtolašvuođa lonohallama davviguovlluid eamiálbmogiiguin.
* Leat aktevran olles Sámis.

2024: s virgáduvvojit ođđa doaibmajođiheaddji ja museahoavda, ja gaskkusteaddji.

Davvi Álbmogiid Guovddáš leat ožžon skeaŋka Gáivuona suohkanis – okta njealjitnávste Nordnesas masa maiddái gulla vanca. Návste dárbbaša vuhtiiváldit, ja hoahppodoaibmabidju ferte álgit ovdal dálvi 2024-2025. Návste ja vanca leat deaŧalaš kultuvramuittot ja fuolaheapmi lea deaŧaleamos.

Vai musea galgá sáhttit bargat čohkkenbarggu dárbahuvvo magasiidna. 2024: s boahta láhčit lanja dasa ja ohccojuvvot ruđat latnjagálvui ja klimatiseren magasiidnii (?).

## 5.1 Mearrasámi guovddáš olles regionii

Fitnodat galgá doaibmat resursaguovddážin aktevrraide geat barget fitnodaga ulbmiliid ovddas báikkálaččat, regionálalaččat, našuvnnalaččat ja riikkaidgaskasaččat. Guovddáš galgá dahkat davviálbmogiid kultuvrraid eambbo oidnosii, ja váikkuhit dasa ahte máhttu ja dihtomielalašvuohta álgoálbmogiid birra buorrána.

Mii čatnat strategiijaplána čavga ON ceavzilvuođa mihttomearrái, erenoamážit dan bokte ahte deattuhit ja čatnat báikkálaš máhttui ja resursageavaheapmái.

DÁG lea sámi kulturviessu mas lea museaossodat. Áigodatmusea ovddasvástádus lea davit Gaska-Romssas ja Davvi-Romssas, Sámedikki hálddašeami vuolde.

|  |  |  |
| --- | --- | --- |
| **ULBMIL** | **DOAIBMABIDJU 2024:** | |
| **ULBMIL:**  **Mearrasámi gievkan**  Bajimus ulbmil lea ahte Davvi álbmogiid guovddáš galgá leat mielde oainnusmahttimin ja lasihit máhtu mearrasámi borramušárbevieruid birra. Min konkrehta mihttomearit leat ahte:   * ovddidit gievkkana mearrasámi borramuškultuvrra arenan * gaskkustit mearrasámi borramuškultuvrra doaimmaid, doaluid ja digitála kanálaid bokte. | **DOAIBMABIDJU 2024:**   * Lágidit etegilde guovvamánus 2024 * Lágidit juovlabeavddi juovlamánus 2024 * Lágidit doaluid, guossohit ja gaskkustit doaluid nugo gielddastivra- ja ovdagoddečoahkkimiid, NVE, hávdademiid, konfirmašuvnnaid, semináraid, Den samiske pasienten, Historjásearvi jna. * Fállat liegga lunšša vahkkosaččat * Gaskkustit borramušárbevieruid nordligefolk.no siiddus * Fállat bálvalusaid turistafitnodagaide * Oassálastit prošeavttas Máhtut | |
| **Musea ja čájáhusat**  Bajimus ulbmil lea ahte Dálááigge musea galgá leat geasuheaddji ja áigeguovdilis musea mearrasámi servodahkii. Gaskkusteami bokte máŋgga sajis mii áigut fuomášuhttit ja ovddidit guovllu sámi kultuvrra ja dáláhistorjjá erenoamážit, ja davviguovlluid dáidda- ja kulturovdanbuktimiid oppalaččat. | **DOAIBMABIDJU 2024:**   * Rahpan bistevaš čájáhusas De čalbmi ii olat guhkibuidda * Lágidit gaskaboddosaš čájáhusaid main lea fokus davvi álgoálbmogiidda * *Ođđajagimánnu – geassemánnu* “Guovžaluottat/ Bjørnespor”, Davvi-Romssa Musea * *Suoidnemánnu – čakčamánnu*, Riddu Riđđu čájáhus * *Čakčamánnu – ođđajagimánnu* “Den fremmede”, Elisabeth Hætta * Plánet oastit, váldit mielde ja gaskkustit Håvard Larsena čoakkáldagaid musea čoakkáldagain * Álgit ráhkadit čoahkkenplána * Organiseret dálá dávvir- ja arkiivačoakkáldaga * Álgit ráhkadit gaskkustanplána * Magasiinna ovdaprošekteren * Álgit čoahkkádusa registreret Primusii * Gaskkusteapmi ođđa čájáhusas, ráhkadit gaskkustanplánaid iešguđetlágan geahččanjoavkkuide * Oasálastit prošeavttas Dutkan davvin[[1]](#footnote-1) * Searvat sámi museaid fierpmádahkii * Oassálastit Romssa fylkka ja Romssa fylkkasuohkana museaid ovttasbargui. | |  |
| **Kultursála**  Bajimus ulbmil lea ahte Davvi Álbmogiid Guovddáš galgá leat ealli kulturviessu ja deaŧalaš arena gos gaskkustit álgoálbmogiid dáidaga ja kultuvrra. Min iešguđetge lágideamit galget čájehit álgoálbmotdáidaga girjáivuođa ja kvalitehta. Min konkrehta mihttomearit leat ahte:   * Ovddidit kultursála máhtolašvuođa, dáidaga ja kultuvrra gaskkusteami guovddáš arenain. * Vuođđudit relevánta ja máŋggabealat kulturfálaldagaid min geahččiidjoavkkuide |  | **DOAIBMABIDJU 2024:**   * Lávdi teahterčájehusaide gos earet eará leat Beaivváš (sámi našunála teater), Scene Nord ja Kvääniteatteri * Konsearttat * Seminárat * Lanjaid láigoheapmi ja guossoheapmi iešguđetge arrangementaide * Kino * Arena festiválaide dego Riddu Riđđu , Paaskiviiko jna. * Arena DKS:ai (Den kulturelle skolesekken) |
| **Gaskkusteapmi**  Bajitdási ulbmil lea ahte Davvi Álbmogiid Guovddáš gaskkusta máŋggaid surggiin, ráhkadit sisdoalu, doaibmaid ja čájahusaid mat beroštahttet ja addet ođđa máhtu. | **DOAIBMABIDJU 2024:**   * Dahkat máhtolašvuođa mearrasámi ja eará davviálbmogiid dilálašvuođaid ja kulturárbbi birra olahahttiin čájahusaid ja portála nordligefolk.no bokte * Bidjat guovddážii servodatguoskevaš fáttaid sámivuođa birra * Buot guovllu skuvlaoahppit galget oažžut buoret ipmardusa iežáset duogážii min gaskkusteami bokte * Bargat dan ala ahte mii sáhttit galledit gaskkusteami min doaibmaguovllus * Nannet gaskkusteami ja márkanfievrrideapmi guovddážis * Ovddidit min digitála vuođđovuogádagaid * Álggahit gaskkustanplána njealjitnávstte ja vanca birra * Gaskkustit ja buoridit fuomášumi dán jágaš davviálbmoga birra Riddu Riđđus * Almmuhit sámegillii, dárogillii ja eŋgelasgillii nordligefolk.no portálas | |
| **Ođasmáhttit / Ovddideapmi**  Mii galgat leat ođasmahttojuvvon ja áigeguovdilat buot doaimmaid dáfus, mii galgat leat nana ásahusat ja main galgá leat árjjalaš servodatrolla. Konkrehta ulbmil lea ahte mii:   * Álggahit ja searvat ođđa prošeavttaide, ovttasbargui ja doaibmabijuide mat čuvvot fitnodaga njuolggadusaid | **DOAIBMABIDJU 2024:**   * Plánet ja ohcat ruđaid gáhttendoaimmaide návsttii Nordnesas * Plánet ja ohcat ruđaid návsttu guhkes áiggi ođasmahttimii * Oassálastit prošektii Máhtut * Čielggadit vejolašvuođaid oažžut fásta filbmačájehemiid * Searvat prošekteret magasiidna * Álggahit áigodaga 2025 strategiijaproseassa | |
|  |  | |
| **Ovttasbargu ja máhttojuohkin**  Bajitdási ulbmil lea ahte Davvi Álbmogiid Guovddáš galgá váikkuhit kultuvrra ja máhtolašvuođa lonohallama Sámis ja davviguovlluid álbmogiiguin riikaidgaskasaččat. Min konkrehta mihttomearit leat ahte:   * Ovddidit guovddáža dego oadjebas ja ovdánahtán bargosadjin mas ovttasbargu lea guovddážis * Ovttasbargat regionála dási oasálaččaiguin, ja fállat guovllu oahpahusásahusaide oahpahusdoaimma mas min mearrasámi identitehta ja historjá deattuhuvvo * Ásahit fierpmádaga ja dahkat ovttasbarggu iešguđetge aktevrraguin kultursuorggis | **Doaibmabidju 2024:**   * Ráhkadit virgečujuhusaid guovddáža gargiide * Doallát jeavddalaš viessodoaivvademiid * Lágidit Sámi álbmotbeaivi ovttas guovddáža oassálastiiguin * Oassálastit Sámi giellavahku lágideamis guovddáža oassálastiiguin * Ovttasbargu Riddu Riđđuin festivála láhčimis ja čađaheamis * Oassálastit ja ráhkadit kultuvrralaš doaluid ovttas eará guovddáža oassálastiiguin * Viidáset vuovdit ja gaskkustit báikkalaš ja regionála duodje- ja dáiddaduojáriid buktagiid guovddášgávppis * Searvat fierpmádagaide ja ovttasbargui serviiguin ja joavkkuiguin báikkalaččat, regionálalaččat ja riikaidgaskasaččat * Láhčit dili buori ovttasbargui Davvi Álbmogiid Guovddáža eaiggádiiguin ja báikkalaš servviiguin * Jeavddalaš čoahkkimat giellaguovddážiid ja DÁG ovttasbarggu birra gos oktasaš strategiija digaštallojuvvo ja oktasaš prošeavttat plánejuvvojit? | |

1. Dutkan Davvin - Forskning i nord er et nettverk for museer i Troms og Finnmark. [↑](#footnote-ref-1)